Дел.број: 763/17.06.2022.г.

На основу члана 119 . став 1 тачка 1), у вези са чланом 88 . Закона о основама система образовања и васпитања (“Сл.гласник РС” бр. 88/2017, 27/2018 – др. Закони, 10/2019, 6/2020 и 129/2021), члана 68. Закона о основном образовању и васпитању ("Сл. гласник РС", бр. 55/2013, 101/2017, 27/2018 - др. закон, 10/2019, 129/2021 и 129/2021 - др. закон) и члана 138 . и 146 .став 1. тачка 1. Статута Oсновне школе„Краљ Петар II Карађорђевић“ у Београду Школски одбор OШ „Краљ Петар II Карађорђевић“ на седници одржаној дана 17.06. 2022. године доноси следећи:

**П О С Л О В Н И К**

**О РАДУ УЧЕНИЧКОГ ПАРЛАМЕНТА**

**I OПШТЕ ОДРЕДБЕ**

**Члан 1.**

Овим Правилником о раду ученичког парламента ( у даљем тексту:Правилник) уређују се: избор чланова ученичког парламента, услови и поступак избора представника одељења и његовог заменика,заседање парламента и доношење одлука, избор председника ученичког парламента и програм рада.

**Члан 2.**

Ученички парламент оснива се ради:

1. давања мишљења и предлога стручним органима, Школском одбору, Савету родитеља и директору о правилима понашања у школи, мерама безбедности ученика, годишњем плану рада, школском развојном плану, начину уређивања школског простора,избору уџбеника,слободним и ваннаставним активностима, учешћу на спортским и другим такмичењима и организацији свих манифестација ученика у школи и ван ње и другим питањима од значаја за њихово образовање;

2. разматрање односа и сарадње ученика и наставника, васпитача или стручног сарадника и атмосфере у школи;

3. обавештавање ученика о питањима од посебног значаја за њихово школовање и о активностима Ученичког парламента;

4. активног учешћа у процесу планирања развоја школе и у самовредновању школе

5. предлагања чланова стручног актива за развојно планирање из реда ученика

**II ПОСТУПАК ИЗБОРА ПРЕДСТАВНИКА ОДЕЉЕЊА**

**Члан 3.**

Парламент чине по два представника сваког одељења у школи.

.

**Члан 4.**

Избор чланова Ученичког парламента врши се за текућу школску годину до 15. септембра на часу одељењске заједнице на коме обавезно присуствује одељењски старешина.

О избору представника oдељења у Ученичком парламенту одељењски старешина обавештава директора школе најкасније два дана после спроведеног избора.

**Члан 5.**

Гласање за избор председника и потпредседника парламента је тајно. Кандидат са највећим бројем гласова бира се за председника, односно заменик председника парламента. Уколико не обављају своју дужност, председник и потпредседник могу бити смењени већином гласова чланова Парламента.

Ученик одељења који на оваквом гласању добије највише гласова је представник одељења у Ученичком парламенту.

Ученик који је други по броју гласова је његов заменик.

Ако два или више ученика добију исти број гласова у следећем кругу се тајно гласа само између њих.

Гласови које евентуално добију ученици који не испуњавају услов из члана 4 Правилника сматраће се неважећим.

**III ЗАСЕДАЊЕ ПАРЛАМЕНТА И ДОНОШЕЊЕ ОДЛУКА**

**Члан 6.**

Парламент се састаје по потреби.

Ученички парламент обавља своj рад на седницама.   Седнице Ученичког парламента одржаваjу се по правилу у просториjама школе. Ученички парламент може, у изузетно хитним случајевима односно измењеним условима рада услед ванредних околности, одлучивати и без одржавања седнице уживо (писменим путем, телефоном или коришћењем дигиталних ресурса на пр. видео састанака), ако се томе не противи ниједан члан Ученичког парламента ни директор Школе.

**Члан 7.**

Парламент одлуке изгласава већином гласова од броја присутних.

**Члан 8.**

Ученички парламент може заседати и када нема кворум (присутно 50% + 1 члан Ученичког парламента), али своја мишења и предлоге може усвајати већином присутних чланова, на седници на којој има испуњен кворум за рад Ученичког парламента.

**Члан 9.**

Чланови парламента су дужни да редовно долазе на састанке парламента. Они су обавезни да на часовима одељенске заједнице обавесте остале ученике о раду парламента и разговарају о свим питањима која могу бити важна за парламент.

Током расправе представници праламента се не смеју међусобно вређати и исказивати нетрпељивост и мржњу. Свако мишљење се мора уважити и поштовати. Представници парламента се јављају за реч подизањем руке.

**Члан 10.**

Парламент бира два представника ученика који учествују у раду Школског одбора у складу са чланом 57. Закона о основама система образовања и васпитања.

**Члан 11.**

Састанке парламента заказује и води председник парламента, а у његовом одсуству потпредседник парламента..

**Члан 12.**

Састанцима парламента може да присуствује и неко од наставника, директор школе, педагог или психолог.

**Члан 13.**

На сваком састанку води се записник. Записник се истиче на огласној табли, најкасније пет дана од дана одржавања састанка

**IV ТОК РАДА НА СЕДНИЦИ**

**Члан 14.**

На првој седници Парламента школе бира се председник Парламента и његов заменик.

Мандат председника ( односно заменика ) траје једну годину

**Члан 15.**

Седницом Парламента председава председник, односно његов заменик.

Председник утврђује присутност и одсутност чланова Парламента.

Када утврди да седници Парламента присуствује већина Парламента од укупног броја констатује да седница може да почне са радом.

У противном одлаже седницу Парламента и заказује нову.

**Члан 16.**

Председник Парламента, односно његов заменик стара се да се рад на седници правилно одвија и одржава ред на седници.

Председник Парламента има следећа права и одговорности:

* Стара се да се рад на седници правилно одвија према утврђеном дневном реду.
* Даје реч члановима Парламента и другим учесницима на седници.
* Оправдава у опревданим случајевима појединим члановима Парламента напуштање седнице.
* Потписује донете одлуке и закључке.
* Врши и друге послове у складу са Законом и Статутом школе.

**Члан 17.**

Члан Парламента има права и дужности:

* Да присуствује седницама Парламента и да активно учествује у његовом раду
* Да обавести председника Парламента у случају спречености да присуствује седници или накнадно оправда свој изостанак.
* Врши и друга права и дужности које подстичу из одредаба закона, статута и општих аката школе.

**Члан 18**.

Пре преласка на дневни ред Парламент доноси одлуку о усвајању записника са претходне седнице и даје обавештења о извршеним одлукама са претходне седнице.

**Члан 19.**

Председник проглашава коначно утврђени дневни ред седнице и прелази на расправљање о појединим тачкама дневног реда.

**Члан 20.**

Свако ко жели да учествује у расправи мора претходно добити дозволу од председника. Пријављени учесник треба да говори само о питању из дневног реда, избегавајући опширност.

**Члан 21.**

Када се заврши расправа о једној тачки дневног реда, не може се прећи на следећу, док се не донесе закључак или одлука.

**V ОДРЖАВАЊЕ РЕДА НА СЕДНИЦИ**

**Члан 22**.

Због ометања реда на седници могу се према члановима и другим лицима изрећи следеће мере:

1. Опомена на рад
2. Одузимање речи
3. Удаљавање са седнице

**Члан 23.**

Опомена на рад изриче се члану који својим понашањем на седници нарушава ред седнице.

Одузимање речи изриче се члановима који у свом излагању нарушавају ред, а већ су били опоменути.

Удаљавање са седнице изриче се према члану Парламента који вређа или клевета појединачне чланове и друга присутна лица, или ако одбија да поштује мере за одржавање реда које су према њему изречене на седници. Удаљавање са седнице може се изрећи само за седницу којој је донета мера удаљавања.

Одлука о удаљењу доноси се јавним гласањем. Онај ко је удаљен са седнице, дужан је да одмах напусти седницу.

**VI ЗАПИСНИК**

**Члан 24.**

Када је дневни ред исцрпљен председник Парламента закључује седницу.

**Члан 25.**

На свакој седници Парламента води се записник који обавезно садржи:

* Редни број седнице.
* Место датум и време одржавања.
* Имена присутних и одсутних чланова.
* Имена присутних лица која нису чланови.
* Констатацију да седници присуствује потребан број чланова за пуноважно одлучивање.
* Усвојен дневни ред.
* Формулацију одлука о којима се гласало.
* Закључке донете о појединим тачкама дневног реда са назначечењем броја гласова за предлог, против и бројањем уздржаних гласова.
* Време када је седница завршена.
* Потпис председавајућега и записничара.

**Члан 26.**

Записник се мора саставити и објавити најкасније пет дана по одржаној седници.

Одлуке и препоруке не могу се спроводити док записник не буде потписан.

**Члан 27.**

Оригинални записник са евентуалним прилозима чува се код секретара школе као документ трајне вредности.

**VII ИЗБОР ПРЕДСЕДНИКА УЧЕНИЧКОГ ПАРЛАМЕНТА**

**Члан 28.**

Ученички парламент бира тајним гласањем између најмање три кандидата председника Ученичког парламента на првој конститутивној седници за текућу школску годину, а најкасније до 30. септембра. Ученички парламент бира тајним гласањем између бар три кандидата, заменика председника и записничара Ученичког парламента на првој конститутивној седници Ученичког парламента за текућу школску годину, најкасније до 30. септембра.

**VIII ПРОГРАМ РАДА УЧЕНИЧКОГ ПАРЛАМЕНТА**

**Члан 29.**

Ученички парламент доноси програм рада на првој седници после конститутивне седнице. Програм рада парламента саставни је део годишњег плана рада школе. Ученички парламент може да се удружи у заједницу са другим ученичким парламентима.

**Члан 30.**

Чланови Ученичког парламента, председник Ученичког парламента,заменик председника и записничар бирају се за сваку школску годину.

**IX** **ЗАВРШНЕ ОДРЕДБЕ**

**Члан 31.**

За све оно што није регулисано одредбама овог Пословника примењиваће се одредбе Закона и Статута школе.

**Члан 32**

Овај послoвник ступа на снагу осам дана од објављивања на огласној табли школе.

Председник школског одбора

Вера Живановић

Пословник је истакнут на

огласној табли дана 18.06. 2022 .г.

Секретар школе

На основу члана 119 . став 1 тачка 1), у вези са чланом 88 . Закона о основама система образовања и васпитања (“Сл.гласник РС” бр. 88/2017, 27/2018 – др. Закони, 10/2019, 6/2020 и 129/2021), члана 68. Закона о основном образовању и васпитању ("Сл. гласник РС", бр. 55/2013, 101/2017, 27/2018 - др. закон, 10/2019, 129/2021 и 129/2021 - др. закон) и члана 138 . и 146 .став 1. тачка 1. Статута Oсновне школе„Краљ Петар II Карађорђевић" у Београду Школски одбор OШ „Краљ Петар II Карађорђевић“ на седници одржаној дана 17.06. 2022. године доноси следећи:

О Д Л У К У

ДОНОСИ СЕ ПОСЛОВНИК О РАДУ УЧЕНИЧКОГ ПАРЛАМЕНТА

ПРЕДСЕДНИК

ШКОЛСКОГ ОДБОРА

\_\_\_\_\_\_\_\_\_\_\_\_\_\_\_\_\_\_\_\_\_

Вера Живановић